פסח מילין

פסח מֶילין (8 בינואר 1930 – 18 ביולי 2010) היה משורר, עורך ונקדן ישראלי.

ביוגרפיה
פסח מילין (Meilin) נולד ב-1930 בווינה בירת אוסטריה, בנם של ברכה ויהודה י' מילין. בשנת 1938 עלה עם הוריו לארץ ישראל והמשפחה הצטרפה לקיבוץ גניגר. בשנת 1947 עברו לגבעתיים. לאחר שחרורו מצה"ל שימש מגיה בעיתון "דבר". כיהן כסגן העורך של "דבר לילדים", ולימים היה עורכו של "משא", המוסף הספרותי של "דבר".

היה ממייסדי חבורת "לקראת".

שיריו תורגמו לשפות רבות: לערבית, להינדית, לצרפתית, לרוסית, לפולנית ולגאורגית, וחלקם הולחנו.

ידוע בכינויו: "איש השיר והנקודה". זאת משום עבודתו הענפה בניקוד שיריהם של משוררים צעירים. מילין היה הנקדן הקבוע של כתב העת "אורבניה" ושל המגזין המקוון "שחרזדה", כמו גם של משוררים צעירים רבים אחרים.

ארגן והנחה ערבי שירה.

היה חבר ועד אגודת הסופרים העברים ובין השנים 2003–2010 כיהן כסגן יו"ר איגוד כללי של סופרים בישראל.

אחרי מותו קרא האיגוד הכללי של סופרים בישראל על שמו את פרס פסח מילין למשוררים בתחילת דרכם.

בן אחיה של המשוררת והסופרת שפרה אלון.

ספריו
בוקר כחול: שירים (תל אביב: נחום דרימר, תשט"ו 1955).
שוב האור הזה: שירים (תל אביב: "מגל" על ידי הוצאת מחברות לספרות, תשכ"ו 1966).
שירים מן הסולם; איורים: אבא פניכל (תל אביב: מיטב, תשל"א).
אל לא מכאן: שירים (תל אביב: דון, תשל"ג 1973).
שבע שמשות (תל אביב: השמש, תשל"ג).
עתה שמיך גפנים: שירים (תל אביב: הדר, 1977).
לפתוח כמו: ספר האהבות: שירים (תל אביב: אל"ף, תשמ"ה 1985).
שירים מחוץ לתור, שירים (תל אביב: אל"ף, תשמ"ו 1986).
טביעת אצבע: שירים (תל אביב: אל"ף, תשמ"ט 1989).
צבעים של אהבה: שירים (תל אביב: ירון גולן, תשנ"ב 1992).
שירים על גדר הזמן: שירים (תל אביב: ירון גולן, תשנ"ח, 1997).
לא בניתי חומה: שירים (ירושלים: כרמל, 2006).
הכל פתוח: שירים ([ח"מ]: ספרי עתון 77, בשיתוף עם ספרא, תש"ע 2010)

קישורים חיצוניים
 פסח מילין באתר WorldCat Identities

 
 
 תמונות של פסח מילין באתר תצלומים של הצלמת קטיה שורצמן
 
 אלי אשד, יום הולדת שמח פסח מילין, בבלוג "המולטי יקום של אלי אשד", 8 בינואר 2009
 אלי אשד, כותב את עצמו לדעת :על פסח מילין, בבלוג "המולטי יקום של אלי אשד", 22 בינואר 2010 (עם צאת ספרו "הכל פתוח")
 אייל דץ, המשורר פסח מילין הלך לעולמו, וואלה!, 18 ביולי 2010
 
 רן יגיל, שירה בציבור: פסח מילין, nrg מעריב, 25 ביולי 2010
 
 נילי דגן, פסח מילין – האיש ופועלו, 29.3.2012, האתר של  נילי דגן
 

מפרי עטו
 משיריו באתר כתב העת "גג"
 פסח מילין, שנה למותו, עתון 77 355–356 (תמוז–אב תשע"א, יולי–אוגוסט 2011)

משוררים כותבי עברית
משוררים ישראלים
עורכי עיתונים ישראלים
עורכים ספרותיים ישראלים
עיתונאי ילדים ונוער ישראלים
סגל דבר
חבורת לקראת
ישראלים ילידי אוסטריה
אישים הקבורים בבית הקברות ירקון
ישראלים שנולדו ב-1930
ישראלים שנפטרו ב-2010